Darjeelingin rautatietä taustallaan Himalajan vuoristoa.
**Darjeeling Himalayan Railway** on Indian Railways -rautatieyhtiön kapearaiteinen rautatie Siligurista Darjeelingiin Länsi-Bengalin osavaltiossa Intiassa.

Rata on yhteensä 88,48 kilometriä pitkä ja sen varrella on päätepysäkkien lisäksi 11 rautatieasemaa, joista 2 258 metrin korkeudessa oleva Ghum on radan korkeimmalla ja maailman toiseksi korkeimmalla sijaitseva rautatieasema. Rautatie kulkee vuoristoisessa maastossa ja sille ovat tyypillisiä monet tiukat kurvit – 73 prosenttia koko radan pituudesta koostuukin mutkista.

Darjeelingin rautatie valittiin Unescon maailmanperintöluetteloon vuonna 1999 toisena rautatienä Itävallan Semmeringin rautatien jälkeen. Nykyään Darjeelingin rautatie muodostaa maailmanperintökohteen yhdessä toisen Intian vuoristorautatien Nilgiri Mountain Railwayn kanssa.

Historia
--------

Yksi rautatien silmukoista, kuva vuodelta 1921.
1999 Kurseong
Normaalilevyinen rautatie Siliguriin Kalkutasta valmistui vuonna 1878. Himalajan juurella sijaitseva Siliguri oli yhdistetty Darjeelingiin tiellä, jota pitkin hevosten vetämät vaunut kulkivat. Teeteollisuus oli jo tuolloin noussut merkittäväksi tekijäksi Darjeelingin alueella ja tie ei olisi pystynyt selviämään kasvavasta liikenteestä.

Eastern Bengal Railway Companyn asiamies Franlin Prestige lähestyi hallitusta ja ehdotti rautatien rakentamista Darjeelingiin. Ehdotus hyväksyttiin vuonna 1879, kun Bengalin varakuveröörin Ashley Edenin muodostama komitea oli antanut positiivisen mielipiteen asiasta. Rautatien rakennustyöt aloitettiin jo samana vuonna. Noin 51 kilometrin pituinen osuus Siligurista Kurseongiin avattiin 23. elokuuta 1880 ja koko radan viralliset avajaiset olivat 4. heinäkuuta 1881. Myöhemmin rataan on tehty monia muutoksia sen kaltevuuden helpottamiseksi.

Huolimatta luonnonmullistuksista, kuten vuoden 1897 maanjäristyksestä ja vuoden 1899 syklonista, Darjeelingin rautatie jatkoi kehittymistään uusilla radan laajennuksilla ja matkustaja- sekä rahtimäärät kasvoivat jatkuvasti. Myöhemmin bussiliikenteestä tuli kuitenkin vakavasti otettava kilpailija rautatielle. Toisen maailmansodan aikana rautatie oli merkittävä sotilaiden ja varusteiden kuljettamisessa Darjeelingin ja Ghumin ympäristöön.

Intian itsenäistymisen jälkeen rautatie sulautettiin Indian Railwaysiin. Vuonna 1962 rataa pidennettiin kuudella kilometrillä New Jalpaiguriin, jossa se yhdistettiin uuteen leveäraiteiseen rautatiehen.

Lähteet
-------

1. 1 2  ICOMOS: Advisory Body Evaluation (PDF) (s. 1) *World Heritage Center*.  9/1999. UNESCO. Viitattu 1.8.2007. (englanniksi)
2. ↑  World Heritage status for The Darjeeling Himalayan Railway *Darjeelingnews.net*. Viitattu 1.8.2007. (englanniksi)
3. 1 2  DHR and Its Development *About DHR*. Darjeeling Himalayan Railway, NF Railway, India. Viitattu 1.8.2007. (englanniksi)
4. 1 2 3  DHR History *Darjeelingnews.net*. Viitattu 1.8.2007. (englanniksi)
5. 1 2 3  Whittle, Paul; Martin, Terry: A Brief History of The Darjeeling Himalayan Railway *History and A Trip Up the Line*. Darjeeling Himalayan Railway Society.  Arkistoitu 29.12.2011. Viitattu 1.8.2007. (englanniksi)

Aiheesta muualla
----------------

* Kuvia tai muita tiedostoja aiheesta **Darjeeling Himalayan Railway** Wikimedia Commonsissa

* Darjeelingin ja Nilgirin vuoristorautatiet UNESCOn sivuilla (englanniksi) (ranskaksi)
* Virtuaalinen kierros Darjeelingin rautatiehen (Arkistoitu – Internet Archive) (englanniksi)
* Darjeeling Himalayan Railway (englanniksi)

IntiaUnescon maailmanperintökohteet Intiassa

* Agran linnoitus
* Ajantan luolat
* Bhimbetkan kalliosuojat
* Champaner-Pavagadhin arkeologinen puisto
* Chhatrapati Shivaji Terminus
* Cholan elävät temppelit
* Darjeelingin ja Nilgirin vuoristorautatiet
* Elephantan luolat
* Elloran luolat
* Fatehpur Sikri
* Goan kirkot ja luostarit
* Great Himalayanin kansallispuisto
* Hampi
* Humayunin mausoleumi
* Jantar Mantar
* Kazirangan kansallispuisto
* Keoladeo
* Khajuraho
* Khangchendzonga
* Konarakin aurinkotemppeli
* Le Corbusierin arkkitehtoniset työt
* Länsi-Ghatit
* Mahabalipuram
* Mahabodhi-temppeli
* Manasin kansallispuisto
* Nanda Devi ja Valley of Flowers
* Pattadakal
* Punainen linnoitus
* Qutub Minar
* Rajasthanin kukkulalinnoitukset
* Rani ki vav (kuningattaren porraskaivo)
* Sanchi
* Sundarbanin kansallispuisto
* Taj Mahal